CELEX: 32016D0335
Language: ro
Date: 2016-03-07 00:00:00
Title: Decizia de punere în aplicare (UE) 2016/335 a Comisiei din 7 martie 2016 de acordare a unor derogări de la Regulamentul (UE) nr. 691/2011 al Parlamentului European și al Consiliului privind conturile economice de mediu europene în ceea ce privește Spania, Franța, Italia și Cipru [notificată cu numărul C(2016) 1341] (Text cu relevanță pentru SEE)

9.3.2016   
            
            
               RO
            
            
               Jurnalul Oficial al Uniunii Europene
            
            
               L 62/18
            
         DECIZIA DE PUNERE ÎN APLICARE (UE) 2016/335 A COMISIEI
   din 7 martie 2016
   de acordare a unor derogări de la Regulamentul (UE) nr. 691/2011 al Parlamentului European și al Consiliului privind conturile economice de mediu europene în ceea ce privește Spania, Franța, Italia și Cipru
   
      
         [notificată cu numărul C(2016) 1341]
      
   
   (numai textele în limbile spaniolă, franceză, italiană și greacă sunt autentice)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 691/2011 al Parlamentului European și al Consiliului din 6 iulie 2011 privind conturile economice de mediu europene (1), în special articolul 8 alineatul (1),
   întrucât:
   
               (1)
            
            
               În conformitate cu articolul 8 alineatul (1) din Regulamentul (UE) nr. 691/2011, Comisia poate adopta acte de punere în aplicare în scopul acordării de derogări statelor membre pe durata perioadelor de tranziție menționate în anexele la Regulamentul (UE) nr. 691/2011, în măsura în care sistemele statistice naționale necesită adaptări majore.
            
         
               (2)
            
            
               Regatul Spaniei, Republica Franceză, Republica Italiană și Republica Cipru au solicitat aceste derogări din pricina necesității de a efectua adaptări importante ale sistemelor lor statistice naționale pentru a respecta Regulamentul (UE) nr. 691/2011. Aceste derogări ar trebui să fie acordate statelor membre solicitante.
            
         
               (3)
            
            
               Măsurile prevăzute în prezenta decizie sunt conforme cu avizul Comitetului Sistemului Statistic European,
            
         ADOPTĂ PREZENTA DECIZIE:
   Articolul 1
   Se acordă derogări de la Regulamentul (UE) nr. 691/2011, astfel cum se prevede în anexa la prezenta decizie, Regatului Spaniei, Republicii Franceze, Republicii Italiene și Republicii Cipru.
   Articolul 2
   Prezenta decizie se adresează Regatului Spaniei, Republicii Franceze, Republicii Italiene și Republicii Cipru.
   
      Adoptată la Bruxelles, 7 martie 2016.
      
         
            Pentru Comisie
         
         Marianne THYSSEN
         
            Membru al Comisiei
         
      
   
   
      (1)  JO L 192, 22.7.2011, p. 1.
   
      ANEXĂ
      
         DEROGĂRI
      
      
                  Stat membru
               
               
                  Derogare
               
               
                  Sfârșitul derogării
               
            
                  Regatul Spaniei
               
               
                  Anexa V – conturile sectorului bunurilor și serviciilor de mediu
               
               
                  31 decembrie 2018
               
            
                  Republica Franceză
               
               
                  Anexa VI – conturile referitoare la fluxurile fizice de energie. Tabelul fizic al utilizării fluxurilor de energie (tabelul B): totalul utilizărilor și clasificarea produselor pentru utilizatori „P.14 Benzină pentru motoare (fără biocombustibili)”, „P.17 Motorină pentru transport (fără biocombustibili)” și „P.24 Biocombustibili lichizi”
               
               
                  30 septembrie 2019
               
            
                  Anexa VI – conturile referitoare la fluxurile fizice de energie. Tabelul fizic al utilizării fluxurilor de energie care generează emisii (tabelul C): totalul utilizărilor și clasificarea produselor pentru utilizatori „P.14 Benzină pentru motoare (fără biocombustibili)”, „P.17 Motorină pentru transport (fără biocombustibili)” și „P.24 Biocombustibili lichizi”
               
               
                  30 septembrie 2019
               
            
                  Anexa VI – conturile referitoare la fluxurile fizice de energie. Tabel de concordanță (tabelul E): produsele „P.14 Benzină pentru motoare (fără biocombustibili)”, „P.17 Motorină pentru transport (fără biocombustibili)” și „P.24 Biocombustibili lichizi”
               
               
                  30 septembrie 2019
               
            
                  Republica Italiană
               
               
                  Anexa V – conturile sectorului bunurilor și serviciilor de mediu
               
               
                  31 decembrie 2018
               
            
                  Republica Cipru
               
               
                  Anexa IV – conturile de cheltuieli pentru protecția mediului
               
               
                  31 decembrie 2019
               
            
                  Anexa V – conturile sectorului bunurilor și serviciilor de mediu
               
               
                  31 decembrie 2019
               
            
                  Anexa VI – conturile referitoare la fluxurile fizice de energie
               
               
                  30 septembrie 2019